VIGAN CITY - Makasangsangit iti ragsak dagiti nagannak ni Edmar Paguirigan, top 8 ti kalkalpas a Licensure Examination for Teachers (LET) agsipud ta kalpasan ti adu a sakripisyo da ket nakaturpos ken nangato pay ti nagpuwestuan ti anakda a iti nasao nga eksaminasyon.
Iti pannakiuman ti Bombo Radyo Vigan ken ni Mrs. Eva Paguirigan, dakkel a sakripisyo ti pannakapaadal da kadagiti lima nga annak da babaen laeng iti panaglaklako da iti taho ket agyamanda ta nagbunga iti panagrigrigat da.
Kadagiti lima nga annak da a bin- ig aminen a propesyunal, ni Edmar ti inaudi a nagturpos iti cum laude.
Kinuna met ni Edmar a saan na nga inarapaap ti mapabilang iti top 10 ket mapnek isuna koman a makaruar ngem agyamyaman agsipud ta dagiti rigat na a nag- review ket saan a nasayang,
Ti pamilya Paguirigan ket addaan da iti propesyunal nga annak, teacher, bombero ken civil engineer, naggraduar ti computer science ken ni Edmar a top 8 ti LET.
Malaksid ken ni Edmar, top 7 met ti kaeskuwelaan na a ni Harold Wattang, a taga Salcedo, Ilocos Sur.
ilo_Latn ilo_Latn ilo_Latn ilo_Latn ilo_Latn ilo_Latn